Protupožarni zrakoplovi Oružanih snaga angažirani su u utorak na gašenju požara u na Dinari, kod Benkovca, na Lećevici i kod Trilja, priopćeno je iz Ministarstva obrane.

Na požarištu na Dinari angažiran je Airtractor AT-802, a na požarištu Dobropoljci kod Benkovca požar gasila dva Canadaira CL-415. Dva Candaira i jedan Airtractor angažirani su na požarištu Lećevica u Zagori, dok je na najnovije požarište kod Trilja upućen jedan Canadair.

Od početka ovogodišnje protupožarne sezone (1. lipnja) zračne snage 93. zrakoplovne baze HRZ i PZO-a sudjelovale su u gašenju 173 požara: 3 u Šibensko-kninskoj, 56 u Splitsko-dalmatinskoj, 42 u Zadarskoj, devet u Dubrovačko-neretvanskoj, dva u Ličko-senjskoj i jedan Istarskoj županiji.

U dosadašnjem dijelu protupožarne sezone ostvarile su više od 1450 sati naleta, pri čemu je izbačeno oko 44.500 tona vode te je prevezeno 215 vatrogasca i vojnika i 25 tona vatrogasne opreme i vode do požarišta, navodi se u priopćenju.